Bancă jefuită de copii. Ce au făcut, de fapt, "micii ticăloși"
- Georgiana Dragomir
- 22 martie 2024, 12:06
Trei minori au ajuns în atenția FBI. Ei sunt acuzați de jaf, pe care l-au comis cu ajutorul unui bilet scris de mână. Potrivit Biroului Șerifului din Harris County, în timp ce se aflau în bancă, băieții au amenințat casierul printr-un bilet scris de mână, care credea că hoții au arme, chiar dacă nu le-a văzut.
Jaful "micilor ticăloși". Trei minori au furat bani cu ajutorul unui bilet scris de mână
Doi dintre băieți au fost identificați de părinții lor după imaginile difuzate de FBI și chiar aceștia i-au predat autorităților, potrivit USA Today. Cel de-al treilea autor al jafului , în vârstă de 16 ani cel mai mare dintre ei, a fost prins de poliție după o încăierare, precizează sursa amintită.
Tâlhărie prin amenințare. Ce riscă minorii care au comis jaful
Cei trei minori sunt acuzați "de jaf prin amenințare", a transmis FBI într-o postare pe X. Tâlhăria prin amenințare este o infracțiune de gradul doi, dar care îi va ține pe minori după gratii. Din cauza faptului că" trio-ul" jafului este minor, anchetatorii nu au dat publicității numele băieților sau detalii suplimentare.
Înainte de a-i readuce pe "micii ticăloși", sucursala FBI Houston a distribuit imagini de pe camerele de supraveghere cu cei trei băieți, pentru a fi identificați mai ușor.. Martorii de la bancă au declarat inițial autorităților că hoții aveau între 14 și 18 ani, potrivit postării de socializare a FBI. Întrucât sunt minori autorii jafului vor merge la un centru dedicat celor care comit infracțiuni, pentru "îndreptarea comportamentului".
Texas se confruntă cu jafuri pe bandă rulantă
Ulterior, judecătorii pot stabili pedepse cu închisoarea, mai ales dacă sunt implicați și în alte infracțiuni.
Texas este unul dintre statele în care jafurile, folosirea ilegală a armelor și atacurile armate s-au înmulțit. Conform presei internaționale, autoritățile iau în calcul posibilitatea reluării unor programe care să-i recompenseze pe cei care îi denunță "spărgători"(n.r. autorii jafului).